钦定古今图书集成/方舆汇编/职方典/第1283卷 > 《游朝阳岩遂登西亭》〈并序〉蒋之奇
## 钦定古今图书集成/方舆汇编/职方典/第1283卷 > 《游朝阳岩遂登西亭》〈并序〉蒋之奇

朝阳岩在潇江之西，去治城不远。永泰二年，元次山为道州刺史，澼兵至零陵，访而得之，以其东向，遂名朝阳。方是时，结有盛名于世，故永之守丞独孤愐、窦必为之剪荆棘，建茆阁，结又为之铭与歌。其后柳子厚继为之诗，而朝阳之名始大著。予至永，则求登其巅。巅有阁焉，甚幽雅。予以子厚诗考之，正所谓“西亭” 者也。复为之《西亭》而糸之以《诗》，

“昔游必在远，幽岩临治城。嵚岑俯潇碧，庨豁延阳明。
缘涧可径入，滑路偪仄行。泉涧自何来，涓涓玉锵鸣。
疑穿云雷窟，尚带鱼龙腥。寒江净泻镜，怪石坐开屏。
幽鸟驯可罗，潜蛟深莫罾。梯险接层栈，冠巅耸危亭。
俯睨极云窞，仰攀穷青冥。蹇旷出物表，高虚挹元英。
惜哉非吾土，不得憩此生。”旧业寄阳羡，故园依晋陵。
秋风滆湖白，春色颐山青。一从绅笏去，遂使《鹤惊》
迂疏暗时机，孱琐叨官荣。谪弃分所宜，丑恶颜已盈。
人生讵有几，世累吾方轻。愿言解羁绁，上疏还簪缨。
宁居召魂魄，恬养休性情。纷华屏外慕，冲淡岩中扃。
穷年伴农圃，毕志先畴耕。